text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Jesu iyafutih eo , “ Ai menatan ayu Tamai maramaim men tatanum i boro an wairoron etei na’uy ra’ah .
| Bible_taxi1500 | Latn | aai_Latn |
Nati Pharisee biyahimaim kwanahaiw , anayabin i matah fim na’atube sabuw afa matah fim tibi’unawiyih , naatu boro etei hinan hub hinare . ”
| Bible_taxi1500 | Latn | aai_Latn |
Peter eo , “ Oroubon anayabin kuo anowar . ”
| Bible_taxi1500 | Latn | aai_Latn |
Naatu Jesu uwih eo , “ Kwa auman boro’ika tur hai yabih men kwaso’obamih ?
| Bible_taxi1500 | Latn | aai_Latn |
Abistan awatamaim erur i en kabutitamaim etit naatu en uratane ere’er i kwaso’ob ai en ?
| Bible_taxi1500 | Latn | aai_Latn |
Baise abisa awatamaim etitit i dogor wanawananane etitit , naatu i boun orot biyan ebobokarit .
| Bible_taxi1500 | Latn | aai_Latn |
Anayabin abisa orot dogoromaim etitit i not kakafin , sabuw rauw morob , turanah a’aawah ufuh na , baiwa’an kwanekwan , bain , baifufuwen , naatu yanuw koutabitabir .
| Bible_taxi1500 | Latn | aai_Latn |
Iti sawar i boun orot babin ebi’afiy , baise uma sauwena’e ere kato bay ina’aa boro men ni’afiyimih . ”
| Bible_taxi1500 | Latn | aai_Latn |
Jesu nati efan ihamiy naatu in tafaram Taiya Sidon hairi wanawanahimaim bar merar afa imaim tit .
| Bible_taxi1500 | Latn | aai_Latn |
Canaan babin nati’imaim ma’ama na Jesu isan rerey eo , “ Regah , David uwan , kukabibiru ; ayu natu babitai i demon kakafih wanawanan hirun hiforatoun hibonawiy bai’akir kakafin maiyow ebaib . ”
| Bible_taxi1500 | Latn | aai_Latn |
Baise Jesu men babin isan tur ta eo . Imih ana bai’ufununayah hina hifefeyan hio , “ Babin ku’u sa’ab en , rerey ufut enan . ”
| Bible_taxi1500 | Latn | aai_Latn |
Jesu iya’afutih eo , “ Orot Natun nan i Israel sabuw sheep na’atube hikasiy hima’am akisih isah na . ”
| Bible_taxi1500 | Latn | aai_Latn |
Baise babin na Jesu nanamaim sun yowen eo , “ Regah Jesu kwibaisu . ”
| Bible_taxi1500 | Latn | aai_Latn |
Jesu eo , “ Kek hai bay men karam boro tanarouw nare haru hina’aan . ”
| Bible_taxi1500 | Latn | aai_Latn |
Babin iya’afut eo , “ Turobe Regah , baise bay momosarih tamah ana gemane tere’ere haru tebow te’aa . ”
| Bible_taxi1500 | Latn | aai_Latn |
Imaibo Jesu eo , “ Babin o a baitumatum i ra’at kwanekwan , imih abisa kukokok i namatar . ” Naatu nati ana maramaim natun babitai yawas .
| Bible_taxi1500 | Latn | aai_Latn |
Jesu efan nati ihamiy naatu Galilee harew kukuf rewarewan remor in , imaibo oyaw ta sisibinamaim yen in tafan mare .
| Bible_taxi1500 | Latn | aai_Latn |
Sabuw moumurih maiyow hai sabuw ah kafikafirih , matah fim , ah umah murumurubih , awah gugih naatu sawusawuwih afa moumurih maiyow auman hibow hina Jesu nanamaim hiya , naatu etei’imak iyawasih .
| Bible_taxi1500 | Latn | aai_Latn |
Awah gugih tur hio , ah umah murubih higewasin , ah kafikafirih hibat hiremor , naatu matah fim higewasin hinuw sawar hi’itah isan , sabuw hifofofor men kafaita . Naatu Israel hai God wabin hibora’ara’ah .
| Bible_taxi1500 | Latn | aai_Latn |
Jesu ana bai’ufununayah eaf hina biyan hitit naatu iuwih eo , “ Ayu sabuw aitih abiyababan anayabin hina bairi ama’ama veya tounu sawar naatu boun hai efanamaim men abisa ta ema’am boro hina’aan . Ayu men akokok a murumurubih aniyafarih hai ubar hinan . Hinanan boro efamaim bayumih hinigagamat . ”
| Bible_taxi1500 | Latn | aai_Latn |
Naatu ana bai’ufununayah hiya’afut hio , “ Iti arar yan bay boro menamaim tanab nakaram iti rakit gagamin tana’afuwagiy ? ”
| Bible_taxi1500 | Latn | aai_Latn |
Jesu ibatiyih , “ Kwa rafiy bai’ab kwabobotanen ? ” Hiya’afut hio , “ Rafiy fafar etei seven , naatu siy gidigidih kwafur ta . ”
| Bible_taxi1500 | Latn | aai_Latn |
Basit Jesu sabuw iuwih me yan himarir .
| Bible_taxi1500 | Latn | aai_Latn |
Jesu rafiy fafar seven naatu siy auman bow God ana a merar yiy , naatu imseseb ana bai’ufununayah itih hibow sabuw hifaramih .
| Bible_taxi1500 | Latn | aai_Latn |
Hi’aa etei yah iw , naatu bai’ufununayah bay sabuw hi’aa rebarebah hibiwanen sakasak etei seven hiwanfoten .
| Bible_taxi1500 | Latn | aai_Latn |
Sabuw etei 4000 na’atube bay hi’aa , kek baibin men auman hiyabamih .
| Bible_taxi1500 | Latn | aai_Latn |
Imaibo Jesu sabuw iyafarih hinan ufunamaim , wa bai rabon na tafaram wabin Magadan imaim tit .
| Bible_taxi1500 | Latn | aai_Latn |
Pharisee naatu Sadducees afa hikok i Jesu hitikubibiruw , imih hina hio , “ Aki akokok ina’inan ta marane ini’obaiyi saise anaso’ob o i anababatun God ana fair ibai . ”
| Bible_taxi1500 | Latn | aai_Latn |
Baise Jesu iyafutih eo , “ Rabirab mar ebiwuwun kwa’i’itin , boro kwanao , maras boro veya gewasin nayen .
| Bible_taxi1500 | Latn | aai_Latn |
Naatu mar auman gagub niwuwun naatu turin nafufurum kwana’itin boro kwanao , boun boro nayar . Kwa i gagub akisin ana itinin kwaso’ob boro kwanao , baise abisa iti boun temamatar hai yabih men karam boro kwanaso’ob .
| Bible_taxi1500 | Latn | aai_Latn |
Mar iti boun ana sabuw hai fanasair naatu hai tafa’asar i ra’at , ina’inan isah tinunuwet . En ! Baise ina’inan ta’imon ebi’obaiyi i Jonah ana i’inan . ” Basit Jesu sabuw nati’imaim ihamiyih hima i sa’ab in .
| Bible_taxi1500 | Latn | aai_Latn |
Jesu ana bai’ufununayah harew kukuf hirabon hina rewan rounane hiyey ana maramaim , nuhih taseb hio , “ It rafiy men ta tabai auman tarabonamih . ”
| Bible_taxi1500 | Latn | aai_Latn |
Jesu iten ya’ih eo , “ Mata to niwa’an kwanakaifi gewas , Pharisee naatu Sadducee hai yeast isan . ”
| Bible_taxi1500 | Latn | aai_Latn |
Naatu bai’ufununayah taiyuwih hibabatiy hio , “ It rafiy baina’e tanan isan ma eo ? ”
| Bible_taxi1500 | Latn | aai_Latn |
Jesu abisa isan hio i naniyan bai , imih ibatiyih , “ Aisim rafiy ta baina’e tanan isan taiyuw kwakasiy kwama kwabibabatiyi ? Kwa a baitumatum i kikimin anababatun .
| Bible_taxi1500 | Latn | aai_Latn |
A not boro’ika kwarisin ema’am . Sabuw etei 5,000 rafiy fafar faive’imo imaim abituwih isan nuhi bur ? naatu kwaso’ob sakasak etei bai’ab kwaiwanfoten ?
| Bible_taxi1500 | Latn | aai_Latn |
Na’atube rafiy sevenimo sabuw 4,000 abituwih sakasak etei bai’ab kwaiwanfoten ?
| Bible_taxi1500 | Latn | aai_Latn |
Aisim a not boro’ika hikwaris ayu rafiy isan ao kwararouw , en baise Pharisee naatu Sadducee hai yeast isan kwanakaifi gewasomih ao . ”
| Bible_taxi1500 | Latn | aai_Latn |
Imaibo bai’ufununayah naniyan hibai , Jesu i men yeast maiyow rafiy wanawanan teyai’iyai isan matah toniwa’anamih , baise Pharisee naatu Sadducee hai bai’obaiyen isan matah toniwa’an .
| Bible_taxi1500 | Latn | aai_Latn |
Jesu na Caesarea Philipi wanawananamaim titit ana veya , ana bai’ufununayah ibatiyih , “ Sabuw Orot Natun isan mi’itube teo kwanonowar ? ”
| Bible_taxi1500 | Latn | aai_Latn |
Hiya’afut hio , “ Sabuw afa i teo John Baptist , afa Elijah , afa i Jeremiah , naatu afa teo i dinab orot ta . ”
| Bible_taxi1500 | Latn | aai_Latn |
Ana bai’ufununayah ibatiyih eo , “ Bo kwa ayu isau i mi’itube kwa’o ? ”
| Bible_taxi1500 | Latn | aai_Latn |
Simon Peter iya’afut eo , “ O i God Tafa eof nowah God ma’ama wanatowanin Natun . ”
| Bible_taxi1500 | Latn | aai_Latn |
Jesu iya’afut eo , “ Simon , Jonah natun abigegewasini . Anayabin nati tur anababatun i men orot ta biyanane na irererebamih , baise marane Tamai mutufor o it .
| Bible_taxi1500 | Latn | aai_Latn |
Imih a tur ao’owen o i Peter . Iti kabay tafanamaim ayu boro au ekaleisia anawowab . Naatu morob ana fair boro men kafa’imo natafufur nare’emih .
| Bible_taxi1500 | Latn | aai_Latn |
Ayu boro mar ana tufatan anit ; abisa iti tafaramamaim kututufatan , maramaim boro ana tufatan . Naatu abisa iti tafaramamaim kururufam , maramaim boro ana rufam . ”
| Bible_taxi1500 | Latn | aai_Latn |
Imaibo Jesu ana bai’ufununayah awah bofot eo , “ Ayu i Tafau hi’of nowah imih men yait ta ana tur kwana’owenamih . ”
| Bible_taxi1500 | Latn | aai_Latn |
Nati ana veya’amaim Jesu busuruf ana bai’ufununayah isah tur mutufor iuwih eo , “ Ayu i anan Jerusalem ana tit biyababan gagamin maiyow boro anab , orot ai’in biyahine , Firis ukwarih naatu Ofafar Bai’obaiyenayah biyahine , hina’asabunu ana morob . Baise veya tounu ufunamaim morobone boro anamisir maiye . ”
| Bible_taxi1500 | Latn | aai_Latn |
Peter bai hin nabinamaim eo , “ Regah , iti na’atube men akokok isa namatar ” .
| Bible_taxi1500 | Latn | aai_Latn |
Jesu tatabir Peter kwarar iu , “ Au’uf kwen , Satan ! O i kabay kiru nou kuyayare , anayabin o a not i men God enotanot na’atube kunotanotamih . O i orot babin hai notabe kunotanot . ”
| Bible_taxi1500 | Latn | aai_Latn |
Imaibo Jesu tatabir ana bai’ufununayah isah eo , “ O yait inakok ayu airit namih , taiyuw ina kwahiri a onaf ina’abar ini’ufnunu airit tanan .
| Bible_taxi1500 | Latn | aai_Latn |
Anayabin orot yait taiyuwin ana yawas isan ebowabow boro nikasiy . Baise orot yait ana yawas ayu isau ebi’inuw boro natita’ur .
| Bible_taxi1500 | Latn | aai_Latn |
Tafaram wanawanan sawar tutufin etei ibai aur karam , baise inamomorob ana veya ana gewasin boro inab ? En anababatun . Boro men kafa’imo nati sawaramaim a yawas inatubun inab maiye’emih .
| Bible_taxi1500 | Latn | aai_Latn |
Anayabin Orot Natun i Tamah ana fair ana bonamanamarinamaim nan , ana tounamatar kakafiyih bairi , imaibo nati ana maramaim i boro orot babin hibowabow ana fofoninamaim hai baiyan nitih .
| Bible_taxi1500 | Latn | aai_Latn |
Anababatun a tur ao’owen , sabuw afa iti kwama tur kwanonowar boro morobo’e kwanama’am Orot Natun ni’aiwob maramaim nanan kwana’itin . ”
| Bible_taxi1500 | Latn | aai_Latn |
Veya etei six sasawar ufunamaim Peter naatu James tain John hairi Jesu buwih bairi akisimo nawiyih hiyen hin oyaw gagamin tafantoro’ot hitit .
| Bible_taxi1500 | Latn | aai_Latn |
Naatu nati’imaim matah yan hi’itin Jesu ana yumat botabir , ana itinin i veya’abe matar , ana faifuw i hikwes anababatun marakaw ta na’atube .
| Bible_taxi1500 | Latn | aai_Latn |
Imaibo , Moses Elijah hairi hitit Jesu bairi hio ana bai’ufununayah hi’itih .
| Bible_taxi1500 | Latn | aai_Latn |
Peter Jesu isan eo , “ Regah , gewasin aki iti ama’ama , o ina kokok na’at ayu boro sis tounu ana wowab ta o isa , ta Moses isan , naatu ta Elijah isan . ”
| Bible_taxi1500 | Latn | aai_Latn |
Baise iti na’at bat eo auman , sakuk ana marakawin auman na tar gabuwih , naatu sakuk wanawanan orot fanan hinowar eo , “ Iti kek i ayu Natu , au yabow anababatun , i isan ayu abiyasisir , tain kwanarub nao’o kwananowar . ”
| Bible_taxi1500 | Latn | aai_Latn |
Bai’ufununayah iti orot fanawat hinonowar ana maramaim hai bir ra’at yumatah au babe me yan hira’iy .
| Bible_taxi1500 | Latn | aai_Latn |
Baise Jesu na butubunih eo , “ Kwamisir , men kwanabirumih . ”
| Bible_taxi1500 | Latn | aai_Latn |
Imaibo nah hitara’ah hinunuw ra’at men yait ta hi’itin , baise Jesu akisinamo batabat hi’itin .
| Bible_taxi1500 | Latn | aai_Latn |
Oyaw wanane hire hinan basit Jesu awah bofot eo , “ Abisa oyaw wan kwa’i’itin men yait ta ana tur kwana’owen . Kwanama , Orot Natun morobone namisiribo . ”
| Bible_taxi1500 | Latn | aai_Latn |
Naatu bai’ufununayah Jesu hibatiy hio , “ Bo aisim Ofafar Bai’obaiyenayah teo Elijah i boro mat nan . ”
| Bible_taxi1500 | Latn | aai_Latn |
Jesu iyafutih eo , “ Tur anababatun . Elijah i boro mat nan sawar etei nayabuna .
| Bible_taxi1500 | Latn | aai_Latn |
Baise a tur a’owen , Elijah i na titaka , baise sabuw men hi’inan , imih hai kokomaim sawar kakafih isan hisinaf . Ef nati ta’imon Orot Natun boro na’atube isan hinasinaf umahimaim ni’akir . ”
| Bible_taxi1500 | Latn | aai_Latn |
Imaibo bai’ufununayah naniyan hibai , Jesu i John Baptist isan hai tur eo’owen .
| Bible_taxi1500 | Latn | aai_Latn |
Hire hina sabuw rau’ay gagamin biyah hititit ana maramaim , orot ta na Jesu nanamaim sun yowen
| Bible_taxi1500 | Latn | aai_Latn |
eo , “ Regah au kek kwiwanbaban , au kek i sawow kakafin bai ebimamayay , mar etei en wairaf wan eyey , naatu harew yan ere’er .
| Bible_taxi1500 | Latn | aai_Latn |
Ayu abai ana a bai’ufununayah isah , baise i men karam boro hitiyawas . ”
| Bible_taxi1500 | Latn | aai_Latn |
Jesu eawar foten eo , “ Kwa sabuw isa i baitumatum en naatu a ef i kwasa’ir . Kwanotanot ayu boro bairi maninaka tanama ? Naatu kwanotanot abit boro maninaka ana’abar bairi tanan ? Kek kwabai kwana a’itin . ”
| Bible_taxi1500 | Latn | aai_Latn |
Jesu demon kakafin kwarar tatab naatu kek ihamiy bihir tit . Nati ana maramaim kek mar ta’imon yawas .
| Bible_taxi1500 | Latn | aai_Latn |
Imaibo Jesu ana bai’ufununayah hina akisinamo biyan hitit hibatiy hio , “ Aisim aki demon kakafin men anun tit ? ”
| Bible_taxi1500 | Latn | aai_Latn |
Jesu iuwih eo , “ Anayabin , kwa a baitumatum i kikimin maiyow . Anababatun a tur ao’owen , a baitumatum iti ai momor ro’on na’atube nama’am na’at , iti oyaw isan boro kwanao , ‘ Iti’imaim kwen ni’imaim kubat . ’ Karam boro namatar , boro men abisa ta isa nafokaramih .
| Bible_taxi1500 | Latn | aai_Latn |
Sawar iti na’atube i yoyoban naatu yoharamaim boro hinamatar men abisa ta’amaim . ”
| Bible_taxi1500 | Latn | aai_Latn |
Jesu ana bai’ufununayah hina Galilee hibita’imon ana maramaim iuwih eo , “ Orot Natun boro baban hinao hinab gawan sabuw umahimaim hinayai .
| Bible_taxi1500 | Latn | aai_Latn |
Nati sabuw boro hina’asabun namorob , veya tounu ufunamaim boro morobone na misir maiye . ” Ana bai’ufununayah hai yababan ra’at .
| Bible_taxi1500 | Latn | aai_Latn |
Jesu ana bai’ufununayah bairi hina Capernaum hititit ana maramaim , Tafaror Bar ana kabay o’onayah hina Peter hibatiy hio , “ O a bai’obaiyenayan Tafaror Bar isan kabay ebibaiyan ? ”
| Bible_taxi1500 | Latn | aai_Latn |
Peter iyafutih eo , “ Jesu i Tafaror Bar isan kabay ebibaiyan . ” Peter na bar wanawanan rur ana maramaim Jesu i wan awan tara’ah eo , “ Peter o kunotanot sawar etitit naatu erur na’atube orot ta’ita’imon ana kabay aiwob isan i yait ebibaiyan , bar matuwan o nanawan sabuw ? ”
| Bible_taxi1500 | Latn | aai_Latn |
Peter iya’afut eo , “ Nanawan sabuw . ” Iti na’atube eo imaibo Jesu eo , “ Tur anababatun bar matuwan i asir tema’am kwanekwan .
| Bible_taxi1500 | Latn | aai_Latn |
Baise men basit sabuw isah tanasinaf kakaf , kabay o’onayah yah naso’ar , imih inan harew kukufamaim initokar siy wan inatatain awan inabohai’i kabay inab inan airit isat inibaiyan . ”
| Bible_taxi1500 | Latn | aai_Latn |
Nati ana maramaim bai’ufununayah hina Jesu biyan hitit hibatiy hio , “ Mar ana aiwobomaim yait i orot gagamin ? ”
| Bible_taxi1500 | Latn | aai_Latn |
Jesu kek kikimin eaf na nahimaim bat .
| Bible_taxi1500 | Latn | aai_Latn |
Imaibo eo , “ Anababatun a tur ao’owen , o yait ayawas men inabotabir inan iti kek gidigidih na’atube mar ana aiwobomaim boro men inarun .
| Bible_taxi1500 | Latn | aai_Latn |
Isan imih orot yait taiyuwin yare iti kek kikiminabe emamatar mar ana aiwobomaim i orot gagamin .
| Bible_taxi1500 | Latn | aai_Latn |
“ Naatu orot yait kek kikimin iti na’atube ayu wabu’umaim ana merar eyiy , i ayu au merar eyiy .
| Bible_taxi1500 | Latn | aai_Latn |
Baise orot yait iti kek kikimin ayu bitutumu eoraraf in bowabow kakafin esisinaf , gewasin nati orot i boro sikan aumor hina’utan taiy yan hinitaiy nare na’atomatom namorob .
| Bible_taxi1500 | Latn | aai_Latn |
“ Tafaram i kakafin wanawanan run , imih nati sawaramaim sabuw bonawiyih bowabow kakafin tisisinaf . Sawar kakafih nati na’atube i boro hinamatar , baise orot yait biyanamaim iti sawar temamatar i boro kakafin anababatun nab .
| Bible_taxi1500 | Latn | aai_Latn |
O yait uma o a nabonawiy kakafin inasisinaf na’at , ku’afuw kwisaroun , saise a uma duboduboh inan ma’ama wanatowan inarun . Men basit a uma hai ubaramaim o biya etei itan wairaf wan itayen ta’arahi .
| Bible_taxi1500 | Latn | aai_Latn |
Naatu mata nuw kwanekwan kakafin kusisinaf , kukubai kwisaroun . Mata rounawat saise inan ma’ama wanatowan inarun , men basit mata ta’imon ana ubaramaim mata rou’abaka inan wairaf wan inayen na’arahi .
| Bible_taxi1500 | Latn | aai_Latn |
“ Abisa kusisinaf i inaso’ob men kek gidigidih inanuw furuwih , a tur ao’owen anayabin kek gidigidih hai tounamatar mar etei maramaim Tamai nan tebatabat .
| Bible_taxi1500 | Latn | aai_Latn |
Orot Natun nan ana’an i sabuw kasikasiyih bow baiyawasih isan na .
| Bible_taxi1500 | Latn | aai_Latn |
“ Orot ana bobaituw 100 hitama’am ta’imon takakasiy isan a not i mi’itube kwanotanot ? Ana bobaituw 99 tihamiyen oyaw wan hitama , i tare tan ta’imon kakasiy tanuwih ai en ?
| Bible_taxi1500 | Latn | aai_Latn |
Naatu ana bobaituw tatita’ur tabaib ana maramaim , a tur ao’owen ana for ta’imon isan boro tiyasisir men kafaita , men 99 isah ebiyasisir na’atube anayabin i men hikasiy .
| Bible_taxi1500 | Latn | aai_Latn |
Imih ef ta’imon nati na’atube Tamat maramaim men ekokok boro ana kek kikimin ta nakasiy .
| Bible_taxi1500 | Latn | aai_Latn |
“ O taituwa ta wanawanamaim isa bowabow kakafin nasisinaf na’at wa’iwa’iramaim inan biyan ana kakafin matanamaim ini’obaiy . Inao fana nanonowar na’at i boro airi kwanitafen tutur .
| Bible_taxi1500 | Latn | aai_Latn |
Baise inao men nanonowar , orot ta’imon o rou’ab inabuwih bairi kwanan , saise o abisa’awat inao orot rou’ab boro sif hinaruboun . Buk Atamaninamaim hio na’atube .
| Bible_taxi1500 | Latn | aai_Latn |
Baise hinao men nanonowar na’at , basit ekaleisia matahimaim kwanakurereb kwanao , naatu ekaleisia hinao men nanowar na’at , basit kwanihamiy eteni orot na’atube nama o tax o’onayan na’atube nama .
| Bible_taxi1500 | Latn | aai_Latn |
“ Anababatun a tur ao’owen , abisa iti tafaramamaim ku’a’uh maramaim boro ana’uh . Naatu abisa iti tafaramamaim kururufam maramaim boro anarufam .
| Bible_taxi1500 | Latn | aai_Latn |